
Εισήγηση
Κυρίες και κύριοι σύμβουλοι,
Υποβάλλεται στο Δημοτικό Συμβούλιο το σχέδιο αναμόρφωσης προϋπολογισμού του Δήμου Λειψών οικονομικού έτους 2026, προς συζήτηση και ψήφιση.
Το σχέδιο της αναμόρφωσης του προϋπολογισμού καταρτίστηκε από τον Δήμαρχο, μέσω της οικονομικής υπηρεσίας του Δήμου, σύμφωνα με τη διαδικασία του άρθρου 368 και 373 του ν. 5314/2026 και τις οδηγίες κατάρτισης του προϋπολογισμού που παρέχονται με τις αποφάσεις της παρ. 4 του άρθρου 380 του ίδιου νόμου.

1. Νομικό πλαίσιο
Σύμφωνα με την παρ. 1 του άρθρου 368 του ν. 5314/2026, ο προϋπολογισμός των δήμων καταρτίζεται, εκτελείται και αναμορφώνεται σύμφωνα με τις οδηγίες που παρέχονται με τις αποφάσεις της παρ. 4 του άρθρου 380.
Σύμφωνα με την παρ. 2 του άρθρου 368 του ν. 5314/2026, οδήμαρχος καταρτίζει το σχέδιο αναμόρφωσης του προϋπολογισμού με τη συνοδευτική αιτιολογική έκθεση, μέσω της οικονομικής υπηρεσίας του δήμου και της περιφέρειας.
Σύμφωνα με την παρ. 5 του άρθρου 368 του ν. 5314/2026 και την παρ. 14 τους άρθρου 1 της Κ.Υ.Α. 38667/2026, το Δημοτικό Συμβούλιο ψηφίζει την αναμόρφωση του προϋπολογισμού. Η συζήτηση και η ψήφιση διεξάγονται επί της εισήγησης του δημάρχου και όχι επί εναλλακτικών προτάσεων.
Τέλος, σύμφωνα με την παρ. 1 του άρθρου 373 του ν. 5314/2026, για την αναμόρφωση του προϋπολογισμού εφαρμόζεται αναλογικά το άρθρο 370, περί ελέγχου του προϋπολογισμού.

2. Κατάρτιση του σχεδίου αναμόρφωσης του προϋπολογισμού
Το σχέδιο αναμόρφωσης του προϋπολογισμού του Δήμου Λειψών οικονομικού έτους 2026 καταρτίστηκε με βάση τα οικονομικά δεδομένα του Δήμου, τα στοιχεία εκτέλεσης του τρέχοντος προϋπολογισμού, τις λειτουργικές ανάγκες των υπηρεσιών, τις υφιστάμενες συμβάσεις και ανειλημμένες υποχρεώσεις, καθώς και τις προγραμματιζόμενες δράσεις του Δήμου.
Το σχέδιο συνοδεύεται από αιτιολογική έκθεση, στην οποία αποτυπώνονται οι βασικές παραδοχές, οι προβλέψεις και οι εγγραφές του προϋπολογισμού.

3. Εισήγηση Δημάρχου
Κατόπιν των ανωτέρω, εισηγούμαι στο Δημοτικό Συμβούλιο:
1. Τη συζήτηση του σχεδίου αναμόρφωσης του προϋπολογισμού του Δήμου Λειψών οικονομικού έτους 2026, όπως αυτό υποβάλλεται με την παρούσα εισήγηση και τα συνοδευτικά του στοιχεία.
2. Την ψήφιση της αναμόρφωσης του προϋπολογισμού του Δήμου Λειψών οικονομικού έτους 2026, σύμφωνα με τα άρθρα 368 και 373 του ν. 5314/2026.
3. Την αποδοχή της αιτιολογικής έκθεσης που συνοδεύει το σχέδιο του προϋπολογισμού.
4. Την εξουσιοδότηση της οικονομικής υπηρεσίας για τις περαιτέρω προβλεπόμενες ενέργειες μετά την ψήφιση της αναμόρφωσης του προϋπολογισμού, και ιδίως για την ενσωμάτωση της ψηφισμένης αναμόρφωσης του προϋπολογισμού στον Κόμβο Οικονομικής Πληροφόρησης Τοπικής Αυτοδιοίκησης και την αποστολή της απόφασης για έλεγχο νομιμότητας, σύμφωνα με το άρθρο 370 του ν. 5314/2026.

Με βάση τα ανωτέρω, το Δημοτικό Συμβούλιο καλείται να συζητήσει και να ψηφίσει την αναμόρφωση του προϋπολογισμού του Δήμου Λειψών οικονομικού έτους 2026, σύμφωνα με τη διαδικασία των άρθρων 368 και 373 του ν. 5314/2026.


Η Δήμαρχος


Ευαγγελίστρα Λαουντού

